පදවිය ආයුර්වේද රෝහලේ පවුල් විසිහතරක (24) සාමාජිකයන් හැත්තෑ එක් (71) දෙනකු අවතැන්ව සිටින අතර අවතැන්ව සිටින අනෙක් පිරිස් වෙත අවශ්‍ය සහන සේවක කටයුතු ක්‍රියාත්මක කර තිබේ.අධික වර්ෂා පතනයෙන් පිරී පවතින ඕමාරකට වැව් බැම්මද පෙරේදා (23) කැඩීයාමේ තර්ජනයකට ලක්ව තිබූ අතර ඇමැති තිස්ස කරල්ලියද්ද මහතා ඇතුළු නිලධාරීන් සහ ගම්වාසීන් එක්ව වැලිකොට්ට යොදා වැව්බැම්මට ආරක්ෂා කිරීමට කටයුතු යොදා ඇත.ජනාධිපතිතුමන්ගේ උපදෙස් මත අවතැන්ව සිටින ජනතාව සඳහා අවශ්‍ය සියලු සහන සැලසීමට කුඩා දරුවන්ට අවශ්‍ය කිරිපිටි, ආහාර ද්‍රව්‍ය ලබාදීමට දිස්ත්‍රික් ලේකම්තුමන්ගේ සම්බන්ධිකරණයෙන් සිදුකරන බවද ළමා සංවර්ධන හා කාන්තා කටයුතු ඇමැති තිස්ස කරල්ලියද්ද මහතා සඳහන් කරයි..